pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. งัดมาตรการดูแลเด็กเยาวชนผู้สูงอายุจากเชื้อโควิด-19  ป้องกันกลุ่มเปราะบางทั้งเด็ก เยาวชน และผู้สูงอายุ [กระทรวงพัฒนาสังคมเเละความมั่นคงของมนุษย์]
วันอาทิตย์ที่ 3 พฤษภาคม 2563
พม. งัดมาตรการดูแลเด็กเยาวชนผู้สูงอายุจากเชื้อโควิด-19  ป้องกันกลุ่มเปราะบางทั้งเด็ก เยาวชน และผู้สูงอายุ [กระทรวงพัฒนาสังคมเเละความมั่นคงของมนุษย์]
พม. งัดมาตรการดูแลเด็กเยาวชนผู้สูงอายุจากเชื้อโควิด-19  โดยรองปลัด พม. แถลงมาตรการเข้มดูแล ป้องกันกลุ่มเปราะบางทั้งเด็ก เยาวชน และผู้สูงอายุ จากเชื้อโควิด-19
น.ส.สราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษก พม. แถลงข่าวประเด็นมาตรการการดูแลและป้องกันการแพร่ระบาดของโรคติดเชื้อไวรัสโคโรน่า 2019 (โควิด-19) สําหรับกลุ่มเด็ก เยาวชน และผู้สูงอายุ ซึ่งเป็นกลุ่มเป้าหมายของกระทรวง พม. ที่เป็นกลุ่มเปราะบางและมีความเสี่ยงสูงต่อการติดเชื้อโรคโควิด-19
โดยมาตรการต่างๆประกอบด้วย โครงการเยาวชนไทยกู้ภัยโควิด เพื่อให้เยาวชน อายุ 18 – 25 ปี ร่วมดูแลและให้การช่วยเหลือผู้สูงอายุ, ศูนย์ให้คําแนะนําปรึกษาปัญหาเด็ก เยาวชนและครอบครัว โดยบ้านพักเด็กและครอบครัว 77 จังหวัด เปิดให้บริการตั้งแต่วันที่ 1 พ.ค. 63 เป็นต้นไป,กลุ่ม Facebook “เด็กสภาฯ Market Place” ตลาดออนไลน์เพื่อจําหน่ายสินค้าของเด็ก เยาวชน และครอบครัวของสภาเด็กฯ, มาตรการดูแลผู้สูงอายุของศูนย์พัฒนาการจัดสวัสดิการสังคมผู้สูงอายุ (ศพส.) 12 แห่ง ทั่วประเทศ ที่ทําให้ไม่มีผู้สูงอายุแม้แต่คนเดียวที่ติดเชื้อโรคโควิด-19 และ คู่มือมาตรการป้องกันการแพร่ระบาดของโรคติดเชื้อไวรัสโคโรน่า 2019 (โควิด-19) ของสถานดูแลผู้สูงอายุ และแนวทางการดูแลผู้สูงอายุ
ในช่วงที่มีการระบาดของโรคติดเชื้อไวรัสโคโรน่า 2019 (โควิด-19) ในรูปแบบ E-Book ทางเว็บไซต์กรมกิจการผู้สูงอายุ ผู้สนใจสามารถเปิดดู E-Book ทั้ง 2 เล่ม ทางเว็บไซต์ของกรมกิจการผู้สูงอายุ (www.dop.go.th)
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนทุกหมู่เหล่าทั้งในและต่างประเทศ สวมเสื้อเหลือง ร่วมกิจกรรมวันพ่อแห่งชาติ 5 ธันวาคม 2562
วันอาทิตย์ที่ 1 ธันวาคม 2562
นายกรัฐมนตรีเชิญชวนประชาชนทุกหมู่เหล่าทั้งในและต่างประเทศ สวมเสื้อเหลือง ร่วมกิจกรรมวันพ่อแห่งชาติ 5 ธันวาคม 2562
นายกรัฐมนตรีเชิญชวนประชาชนทุกหมู่เหล่าทั้งในและต่างประเทศ สวมเสื้อเหลือง ร่วมกิจกรรมวันพ่อแห่งชาติ 5 ธันวาคม 2562
วันนี้ (1 ธ.ค. 62) นางนฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ขอเชิญชวนประชาชนคนไทยทุกหมู่เหล่าทั่วประเทศ และที่อาศัยอยู่ต่างประเทศร่วมกิจกรรมเนื่องในวันพ่อแห่งชาติ 5 ธันวาคม 2562 โดยในส่วนกลางจัด ณ ท้องสนามหลวง ส่วนต่างจังหวัดและต่างประเทศ จัด ณ สถานที่ที่กําหนดตามความเหมาะสม
สําหรับกําหนดการ มีดังนี้ เวลา 07:00 น. พิธีทําบุญตักบาตร พระสงฆ์ 89 รูป ณ สถานที่ที่จังหวัดกําหนด เวลา 08:00 น. พิธีถวายพานพุ่มดอกไม้และถวายบังคม และจะมีการจัดกิจกรรมจิตอาสาถวายเป็นพระราชกุศล เนื่องในวันพ่อแห่งชาติ 5 ธันวาคม 2562
นายกรัฐมนตรี ได้เน้นย้ําให้ผู้ว่าราชการจังหวัดทุกจังหวัดเตรียมความพร้อมการจัดกิจกรรมวันพ่อแห่งชาติให้เป็นไปด้วยความเรียบร้อย เนื่องในโอกาสอันเป็นมหามงคล ขอเชิญประชาชนแต่งกายด้วยเสื้อสีเหลือง พร้อมร่วมกิจกรรมต่าง ๆ ที่รัฐบาล ส่วนราชการ และภาคเอกชนจัดขึ้นในพื้นที่ต่าง ๆ เพื่อเฉลิมพระเกียรติและแสดงความจงรักภักดีโดยพร้อมเพรียงกัน
--------------------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ตรวจเยี่ยมพร้อมมอบนโยบายให้กับ กพร.
วันพฤหัสบดีที่ 29 สิงหาคม 2562
รัฐมนตรีฯ สุริยะ ตรวจเยี่ยมพร้อมมอบนโยบายให้กับ กพร.
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานให้แก่กรมอุตสาหกรรมพื้นฐานและการเหมืองแร่ (กพร.)
วันนี้ (29 สิงหาคม 2562) เวลา 10.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานให้แก่กรมอุตสาหกรรมพื้นฐานและการเหมืองแร่ (กพร.) พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และนายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม โดยมีนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ พร้อมคณะผู้บริหาร ให้การต้อนรับพร้อมบรรยายสรุปการดําเนินงาน
นายสุริยะฯ กล่าวว่า ปัจจุบันรัฐบาลมีเป้าหมายสําคัญที่จะพัฒนาเศรษฐกิจและความสามารถในการแข่งขันของไทย ซึ่ง กพร. มีภารกิจหลักในการจัดหาวัตถุดิบให้แก่ภาคอุตสาหกรรม ทั้งวัตถุดิบจากธรรมชาติ (Natural Raw Materials) วัตถุดิบทดแทน (Secondary Raw Materials) และจากการรีไซเคิลขยะหรือของเสียและวัตถุดิบชั้น (Advanced Raw Materials) เพื่อเพิ่มมูลค่าทางเศรษฐกิจและขับเคลื่อนภาคอุตสาหกรรมให้มีความก้าวหน้า ผ่านการอนุญาตประกอบกิจการผลิตแร่ป้อนเป็นเป็นวัตถุดิบให้กับภาคอุตสาหกรรม
นอกจากนี้ กระทรวงอุตสาหกรรมได้เล็งเห็นถึงความสําคัญของการยกระดับภาคอุตสาหกรรมให้มีส่วนรับผิดชอบต่อสังคมและสิ่งแวดล้อม เพื่อให้สอดคล้องกับนโยบายการฟื้นฟูทรัพยากรธรรมชาติและการรักษาสิ่งแวดล้อมเพื่อการสร้างการเติบโตอย่างยั่งยืน ด้วยการประกาศนโยบายเหมืองแร่สีเขียว (Green Mining Policy) และส่งเสริมสถานประกอบการ ให้มีมาตรฐานความรับผิดชอบต่อสังคม (CSR-DPIM) ให้มีส่วนร่วมในการดูแลสังคมและสิ่งแวดล้อมอย่างมีประสิทธิภาพ
รัฐบาลไทย-ข่าวทำเนียบรัฐบาล-‘ที่ปรึกษา รมว.แรงงาน’ ย้ำหลัก ‘พี่เลี้ยง อสร. 3อ 2ส 1ร’
วันพุธที่ 12 กุมภาพันธ์ 2563
‘ที่ปรึกษา รมว.แรงงาน’ ย้ําหลัก ‘พี่เลี้ยง อสร. 3อ 2ส 1ร’
ที่ปรึกษา รมว.แรงงานเปิดเวทีสัมมนาเชิงปฏิบัติการเจ้าหน้าที่พี่เลี้ยงอาสาสมัครแรงงานเชิงบูรณาการเพื่อวางแผนการปฏิบัติงานและการบูรณาการภารกิจด้านแรงงานร่วมกัน เน้นย้ําให้พี่เลี้ยง อสร. นําหลัก 3อ 2ส 1ร ไปใช้ปฏิบัติงาน
วันที่ 12 กุมภาพันธ์ 2563 เวลา 08.30 น. รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานเปิดเวที “การสัมมนาเชิงปฏิบัติการเจ้าหน้าที่พี่เลี้ยงอาสาสมัครแรงงานเชิงบูรณาการ” ณ ห้องต้นน้ํา ชั้น 2 โรงแรมแกรนด์ ทาวเวอร์ อินน์ กรุงเทพมหานคร โดยกล่าวว่า กระทรวงแรงงานได้เล็งเห็นถึงความสําคัญของการพัฒนาพี่เลี้ยงอาสาสมัครแรงงานให้มีศักยภาพรองรับการทํางานตามนโยบายกระทรวงแรงงานประจําปีงบประมาณ พ.ศ. 2563 โดยคาดหวังให้แต่ละจังหวัด และกรุงเทพมหานคร ซึ่งเป็นหน่วยงานที่รับผิดชอบงานอาสาสมัครแรงงาน นําผลจากการสัมมนาในครั้งนี้ไปพัฒนาภาพรวมของงานอาสาสมัครแรงงาน ร่วมกับหน่วยงานในสังกัดกระทรวงแรงงานทั้งในกรุงเทพมหานคร และในระดับจังหวัด เพื่อวางแผนการปฏิบัติงาน และบูรณาการภารกิจด้านแรงงานร่วมกัน ช่วยให้แรงงานมีความมั่นคงในการทํางาน มีหลักประกันและมีคุณภาพชีวิตที่ดี บรรลุตามพันธกิจของกระทรวงที่ได้กําหนดไว้
ในการนี้ ที่ปรึกษา รมว.แรงงาน ได้บรรยาย เรื่อง “อาสาสมัครแรงงานเป็นกลไกสําคัญในการขับเคลื่อนบริการสาธารณะด้านแรงงาน” เพื่อให้ผู้เข้าร่วมการสัมมนาได้รับทราบทิศทางของการปฏิบัติงานในภารกิจของทั้ง 5 หน่วยงานในสังกัดกระทรวงแรงงาน รวมถึงสร้างการรับรู้ให้ประชาชนในพื้นที่ที่มีการแลกเปลี่ยนเรียนรู้ นําหลัก 3อ 2ส 1ร อํานาจ อํานวย โอกาส เสริมสร้าง สามัคคี รักษา ไปประยุกต์ใช้ให้เกิดประโยชน์ต่อตัวเอง และงานอาสาสมัครแรงงานต่อไปในอนาคต
การสัมมนาในครั้งนี้ เพื่อเพิ่มศักยภาพเจ้าหน้าที่พี่เลี้ยงของสํานักงานแรงงานจังหวัด ให้เป็นพี่เลี้ยงให้แก่อาสาสมัครแรงงานอย่างมีประสิทธิภาพ แลกเปลี่ยนเรียนรู้การทํางานด้านเครือข่ายอาสาสมัครแรงงาน เพื่อเป็นแนวทางในการขับเคลื่อนภารกิจของกระทรวงแรงงานผ่านกลไก และซักซ้อมความเข้าใจแนวทางการดําเนินงานของอาสาสมัครแรงานให้เป็นไปตามแผนปฏิบัติงานและสามารถบรรลุเป้าประสงค์ของกระทรวง โดยมีผู้เข้าร่วมสัมมนา รวมจํานวน 120 คน ประกอบด้วย เจ้าหน้าที่พี่เลี้ยงอาสาสมัครแรงงานจากสํานักงานแรงงานจังหวัดผู้ปฏิบัติงานในหน้าที่ที่เกี่ยวข้องกับงานเครือข่ายแรงงาน เจ้าหน้าที่ส่วนกลางที่เกี่ยวข้องและข้าราชการ/เจ้าหน้าที่ และผู้สังเกตการณ์
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
ปรีชา ขยัน ข่าว
12 กุมภาพันธ์ 2563
รัฐบาลไทย-ข่าวทำเนียบรัฐบาล-สธ.จัดประชุมวิชาการพัฒนาระบบบริการสุขภาพ รพศ./รพท. ส่งเสริมการใช้เทคโนโลยีลดความแออัด
วันอังคารที่ 20 สิงหาคม 2562
สธ.จัดประชุมวิชาการพัฒนาระบบบริการสุขภาพ รพศ./รพท. ส่งเสริมการใช้เทคโนโลยีลดความแออัด
กระทรวงสาธารณสุข ส่งเสริมให้ รพศ./รพท.นําเทคโนโลยี และนวัตกรรมที่เหมาะสมมาใช้ในการดูแลสุขภาพประชาชน เพิ่มการเข้าถึงบริการที่สะดวกสบาย ลดความแออัด
กระทรวงสาธารณสุข ส่งเสริมให้ รพศ./รพท.นําเทคโนโลยี และนวัตกรรมที่เหมาะสมมาใช้ในการดูแลสุขภาพประชาชน เพิ่มการเข้าถึงบริการที่สะดวกสบาย ลดความแออัด
วันนี้ (20 สิงหาคม 2562) ที่จังหวัดสุราษฎร์ธานี นายแพทย์สุขุม กาญจนพิมาย ปลัดกระทรวงสาธารณสุข เปิดการประชุมวิชาการเพื่อพัฒนาระบบบริการสุขภาพของโรงพยาบาลศูนย์/โรงพยาบาลทั่วไป ประจําปี 2562 ภายใต้หัวข้อ “Disruptive Innovation in Healthcare” เพื่อเป็นเวทีเผยแพร่ผลงานวิจัย แลกเปลี่ยนเรียนรู้ ประสบการณ์ นวัตกรรมใหม่ ๆ องค์ความรู้การพัฒนาเทคโนโลยีด้านสุขภาพในการเพิ่มคุณภาพระบบบริการ โดยมีบุคลากรสาธารณสุขทุกสาขาวิชาชีพเข้าร่วมประชุม 2,000 คน
นายแพทย์สุขุมกล่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ได้มอบนโยบายให้โรงพยาบาลศูนย์/ โรงพยาบาลทั่วไป พัฒนานวัตกรรมและเป็นศูนย์ความเป็นเลิศในสาขาที่เป็นปัญหาสําคัญของประเทศ และบริบทของพื้นที่ นําเทคโนโลยีมาใช้เพิ่มคุณภาพบริการ เพิ่มความสะดวกสบายประชาชน เจ้าหน้าที่ทํางานได้ง่ายและรวดเร็วขึ้น รวมทั้งทําหน้าที่เป็นพี่เลี้ยงในการพัฒนาศักยภาพหน่วยบริการทุกระดับ โดยเฉพาะหน่วยบริการปฐมภูมิ ลดความเหลื่อมล้ํา ลดภาระการเดินทางและลดความแออัดในโรงพยาบาลใหญ่ รวมทั้งการจัดระบบบริการกัญชาและสมุนไพรทางการแพทย์ เพื่อให้ผู้ป่วยเข้าถึงการรักษาที่เหมาะสมและปลอดภัย ซึ่งถือเป็นนโยบายสําคัญที่ทุกคนต้องร่วมกันพัฒนา ซึ่งในแต่ละปีมีผู้ป่วยเข้ารับการตรวจรักษาแผนกผู้ป่วยนอกที่โรงพยาบาลในสังกัดประมาณ 300 ล้านครั้ง โรงพยาบาลหลายแห่งได้นําระบบคิวออนไลน์ คลินิกเฉพาะทางนอกเวลาราชการ คลินิก 4 มุมเมือง ระบบฐานข้อมูลบริการอิเล็กทรอนิกส์ การจัดเก็บและแลกเปลี่ยนข้อมูลผู้ป่วย เชื่อมโยงข้อมูลและส่งต่อผู้ป่วยแบบไร้รอยต่อ ช่วยลดความแออัดได้อย่างเห็นผลเป็นรูปธรรม
“ในการพัฒนาคุณภาพระบบบริการได้นั้น จําเป็นต้องการพัฒนาบุคลากรให้มีความรู้ ความเชี่ยวชาญในการให้บริการประชาชนที่เจ็บป่วยให้หายในเร็ววัน และกลับไปมีคุณภาพชีวิตที่ดีสู่ครอบครัว รวมทั้งความเชี่ยวชาญที่ได้จากการเรียนรู้สิ่งใหม่ ๆ การใช้เครื่องมือที่ทันสมัยให้ทันกับเทคโนโลยีในยุคปัจจุบัน พัฒนาสร้างนวัตกรรมที่ทันสมัย และนําไปปรับปรุงระบบงานให้เกิดประโยชน์สูงสุดในการดูแลสุขภาพประชาชน” นายแพทย์สุขุมกล่าว
ทั้งนี้ ในปีนี้ มีการแสดงผลงานนิทรรศการเด่นด้านวิชาการและนวัตกรรมจาก 13 เขตบริการสุขภาพ จํานวน 37 ผลงาน พร้อมทั้งมอบโล่เชิดชูเกียรติแก่บุคลากรดีเด่นทีทําคุณประโยชน์ด้านสาธารณสุข จํานวน 8 สาขา ได้แก่ สาขาแพทย์ สาขาบริหารทางการแพทย์ สาขาทันตแพทย์ สาขาเภสัชกร สาขาพยาบาล สาขาบริหารทางการพยาบาล สาขาบริหารงานทั่วไปและสาขานักวิชาการ
รัฐบาลไทย-ข่าวทำเนียบรัฐบาล-ก.อุตฯ ลงตรวจราชการปราจีนและนครนายก พร้อมหารือแนวทางการดำเนินงาน CIV 4.0
วันศุกร์ที่ 16 กุมภาพันธ์ 2561
ก.อุตฯ ลงตรวจราชการปราจีนและนครนายก พร้อมหารือแนวทางการดําเนินงาน CIV 4.0
ก.อุตฯ ลงตรวจราชการปราจีนและนครนายก พร้อมหารือแนวทางการดําเนินงาน CIV 4.0 ณ สํานักงานอุตสาหกรรมจังหวัดปราจีนบุรี
เมื่อวันที่ 15 กุมภาพันธ์ 2561 นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ประชุมการตรวจราชการรอบที่ 1 ประจําปีงบประมาณ 2561 ของสํานักงานอุตสาหกรรมจังหวัดปราจีนบุรี และสํานักงานอุตสาหกรรมจังหวัดนครนายก เพื่อรับฟังรายงานผลการดําเนินงาน ปัญหา อุปสรรค เรื่องร้องเรียนที่เกิดขึ้นจังหวัด โดยมีนายสิทธา ปัพพพานนท์ อุตสาหกรรมจังหวัดปราจีนบุรี น.ส. กาญจนา ทัพป้อม อุตสาหกรรมจังหวัดนครนายก และเจ้าหน้าที่เข้าร่วมประชุม พร้อมทั้งหาแนวทางในการจัดการกับปัญหาและอุปสรรคที่เกิดขึ้น เพื่อยุติเรื่องร้องเรียน และประชุมหารือแนวทางการดําเนินงาน CIV 4.0 ณ สํานักงานอุตสาหกรรมจังหวัดปราจีนบุรี
รัฐบาลไทย-ข่าวทำเนียบรัฐบาล-ชุมนุมยุวกาชาด เฉลิมพระเกียรติเนื่องในโอกาส "พระราชพิธีบรมราชาภิเษก"
วันพุธที่ 21 สิงหาคม 2562
ชุมนุมยุวกาชาด เฉลิมพระเกียรติเนื่องในโอกาส "พระราชพิธีบรมราชาภิเษก"
นางกนกวรรณ วิลาวัลย์ รมช.ศึกษาธิการ เป็นประธานพิธีเปิด "งานชุมนุมยุวกาชาดทั่วประเทศ เฉลิมพระเกียรติเนื่องในโอกาสมหามงคล พระราชพิธีบรมราชาภิเษก" ณ ค่ายลูกเสือวชิราวุธ อ.ศรีราชา จ.ชลบุรี
เมื่อวันอังคารที่ 20 สิงหาคม 2562 เวลา 16.00 น. นางกนกวรรณ วิลาวัลย์ รมช.ศึกษาธิการ เป็นประธานพิธีเปิด "งานชุมนุมยุวกาชาดทั่วประเทศ เฉลิมพระเกียรติเนื่องในโอกาสมหามงคล พระราชพิธีบรมราชาภิเษก" ณ ค่ายลูกเสือวชิราวุธ อ.ศรีราชา จ.ชลบุรี
นายดิศกุล เกษมสวัสดิ์ ผู้ตรวจราชการกระทรวงศึกษาธิการ กล่าวรายงานตอนหนึ่งว่า กระทรวงศึกษาธิการ ตระหนักถึงความสําคัญของการพัฒนาและเสริมสร้างศักยภาพคนในชาติ พร้อมปลูกฝังระเบียบวินัย คุณธรรมจริยธรรม และค่านิยมอันพึงประสงค์ ตามแผนยุทธศาสตร์ชาติ ระยะ 20 ปี ประกอบกับในปี 2562 เป็นวาระอันมงคลยิ่งสําหรับชาวไทย เนื่องด้วยพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้า โปรดกระหม่อม ให้มีพระราชพิธีบรมราชาภิเษก และได้เสด็จเถลิงถวัลย์ราชสมบัติ เป็นพระมหากษัตริย์รัชกาลที่ 10 แห่งราชวงศ์จักรี ตามโบราณราชประเพณีอย่างสมบูรณ์
จึงได้จัดงานชุมนุมยุวกาชาดทั่วประเทศ เพื่อเฉลิมพระเกียรติเนื่องในโอกาสมหามงคลพระบรมราชาภิเษก เป็นการแสดงออกถึงความจงรักภักดีต่อสถาบันพระมหากษัตริย์ และเป็นการรวมพลังสมาชิกยุวกาชาดจากทั่วทุกภาคของประเทศ จํานวน 5,410 คน อยู่ค่ายพักแรม 6 วัน 5 คืน แบ่งเป็น 10 ค่ายย่อย โดยมีกิจกรรมเพื่อฝึกทักษะและประสบการณ์การใช้ชีวิตร่วมกับผู้อื่น อาทิ กิจกรรมกาชาดและยุวกาชาด กิจกรรมสุขภาพ กิจกรรมบําเพ็ญประโยชน์ กิจกรรมรอบกองไฟ กิจกรรมเฉลิมพระเกียรติพระบาทสมเด็จพระวชิรเกล้าเจ้าอยู่หัว เป็นต้น โดยมีสถานศึกษา ศึกษาธิการภาค และหน่วยงาน กว่า 37 รายจากทั่วประเทศ ให้การสนับสนุนและร่วมจัดงานในครั้งนี้
รมช.ศึกษาธิการ กล่าวว่า รัฐบาลได้ให้ความสําคัญในการพัฒนาเยาวชน ทั้งด้านร่างกาย สติปัญญา อารมณ์และสังคม โดยมุ่งพัฒนาเด็กและเยาวชน ให้เป็นคนดี คนเก่ง และมีความสุข ผ่านกิจกรรมลูกเสือ เนตรนารี ยุวกาชาด และผู้บําเพ็ญประโยชน์ เพื่อให้เด็กและเยาวชนได้รับประสบการณ์และทักษะชีวิตในการอยู่ร่วมกับผู้อื่นในสังคมอย่างสันติสุข
โดยกิจกรรมการอยู่ค่ายยุวกาชาด เป็นกระบวนการเรียนรู้จากการปฏิบัติจริง รู้จักการเป็นผู้นําและผู้ตามที่ดี เน้นการฝึกทักษะชีวิตด้วยการดูแลตนเอง เพื่อช่วยเหลือผู้อื่นและบําเพ็ญประโยชน์ต่อส่วนรวม
ทั้งนี้ เชื่อมั่นว่าสมาชิกยุวกาชาดทุกคน มีความตั้งใจที่จะประกอบคุณงามความดี มีน้ําใจ มีจิตอาสา รู้จักเสียสละ มีระเบียบวินัยและมีคุณธรรมจริยธรรม ดังนั้น สมาชิกยุวกาชาดทุกคนจึงเป็นพลังและกลไกที่สําคัญ ในการพัฒนาชาติบ้านเมืองให้เจริญก้าวหน้าต่อไปได้ เช่นเดียวกับกิจกรรมอื่น
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-กรมทางหลวงชนบทก่อสร้างถนนสายแยก ทล. 33 - บ้านภูน้ำเกลี้ยง ต.ป่าไร่ อ.อรัญประเทศ จ.สระแก้ว
วันอังคารที่ 12 กันยายน 2560
กรมทางหลวงชนบทก่อสร้างถนนสายแยก ทล. 33 - บ้านภูน้ําเกลี้ยง ต.ป่าไร่ อ.อรัญประเทศ จ.สระแก้ว
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยก ทล. 33 - บ้านภูน้ําเกลี้ยง ต.ป่าไร่ อ.อรัญประเทศ จ.สระแก้ว ระยะทาง 10.300 กิโลเมตร
เพื่อรองรับการขยายตัวทางด้านเศรษฐกิจในพื้นที่เขตเศรษฐกิจพิเศษ จ.สระแก้ว สนับสนุนการเดินทางและการขนส่ง และแก้ไขปัญหาจราจร ปัจจุบันมีผลงานความก้าวหน้า ร้อยละ 78.68 คาดว่าจะแล้วเสร็จพร้อมเปิดให้ประชาชนสัญจรประมาณเดือนกุมภาพันธ์ 2561
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า รัฐบาลมีนโยบายส่งเสริมความเชื่อมโยงทางเศรษฐกิจ การค้า การลงทุนในภูมิภาคอาเซียน และขยายความร่วมมือทางเศรษฐกิจกับประเทศเพื่อนบ้าน รวมทั้งการพัฒนาเขตเศรษฐกิจพิเศษ โดยเริ่มจากการพัฒนาด่านการค้าชายแดนและโครงข่ายคมนาคมบริเวณประตูการค้าหลักของประเทศ ซึ่งระยะแรกได้กําหนดพื้นที่เขตเศรษฐกิจพิเศษ จํานวน 5 แห่ง ได้แก่ เขตเศรษฐกิจพิเศษตราด ตาก มุกดาหาร สระแก้ว และสงขลา ซึ่งกระทรวงฯ ได้กําหนดยุทธศาสตร์การพัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ รองรับกลุ่มอุตสาหกรรมเป้าหมาย และเชื่อมโยงการเดินทางเข้าสู่แหล่งท่องเที่ยว เพื่อยกระดับคุณภาพชีวิตของประชาชนและเพิ่มขีดความสามารถการแข่งขันของประเทศ
ทช. ได้ดําเนินโครงการปรับปรุงถนนสายแยก ทล.33 - บ้านภูน้ําเกลี้ยง ต.ป่าไร่ อ.อรัญประเทศ จ.สระแก้ว จากถนนลูกรังเป็นถนนลาดยางแบบแอสฟัลท์ติกคอนกรีต ขนาด 2 ช่องจราจร ความกว้าง 6 เมตร ระยะทาง 10.300 กิโลเมตร พร้อมก่อสร้างท่อลอดเหลี่ยมคอนกรีตเสริมเหล็ก จํานวน 1 แห่ง ระบบระบายน้ํา เครื่องหมายจราจร สิ่งอํานวยความสะดวกและปลอดภัยสําหรับผู้ใช้เส้นทาง เพื่อเชื่อมต่อกับทางหลวงหมายเลข 33 (กม.302+690) บ้านดงงู กับถนนทางหลวงชนบทสาย สก. 3085 (กม.9+625) ต.ป่าไร่ อ.อรัญประเทศ จ.สระแก้ว ปัจจุบันมีผลงานความก้าวหน้า ร้อยละ 78.68 คาดว่าการก่อสร้างจะแล้วเสร็จพร้อมเปิดให้ประชาชนสัญจรประมาณเดือนกุมภาพันธ์ 2561 เพื่อใช้เป็นเส้นทางเลี่ยงเมือง เชื่อมโยงการผลิตสินค้าเกษตรกรรมและอุตสาหกรรมไปสู่ตลาดและผู้บริโภค สนับสนุนยุทธศาสตร์โลจิสติกส์ในการขนส่งสินค้าระหว่างชายแดนไปยังภูมิภาคต่าง ๆ รองรับการพัฒนาพื้นที่เขตเศรษฐกิจพิเศษ รวมทั้งลดต้นทุนการขนส่ง สนับสนุนการท่องเที่ยวให้สามารถเดินทางได้สะดวก รวดเร็ว ปลอดภัย และส่งเสริมการจ้างงานให้กับประชาชนในพื้นที่
รัฐบาลไทย-ข่าวทำเนียบรัฐบาล-กสร. ย้ำนายจ้างจัดสวัสดิการเวชภัณฑ์และยาให้กับลูกจ้างตาม กม.
วันศุกร์ที่ 31 สิงหาคม 2561
กสร. ย้ํานายจ้างจัดสวัสดิการเวชภัณฑ์และยาให้กับลูกจ้างตาม กม.
กรมสวัสดิการและคุ้มครองแรงงาน ย้ํานายจ้างที่มีลูกจ้างตั้งแต่ 10 คนขึ้นไป จัดสวัสดิการเวชภัณฑ์และยาเพื่อใช้ในการปฐมพยาบาลให้กับลูกจ้างตามที่กฎหมายกําหนด ฝ่าฝืนมีความผิด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กฎหมายคุ้มครองแรงงานได้กําหนดให้นายจ้าง เจ้าของสถานประกอบกิจการจัดสวัสดิการที่จําเป็นเพื่อประโยชน์แก่ลูกจ้าง ทั้งนี้สําหรับสถานประกอบกิจการที่มีลูกจ้างตั้งแต่ 10 คนขึ้นไป กฎกระทรวงว่าด้วยการจัดสวัสดิการในสถานประกอบกิจการ พ.ศ. 2548 กําหนดให้นายจ้างต้องจัดให้มีเวชภัณฑ์และยาเพื่อใช้ในการปฐมพยาบาลในจํานวนที่เพียงพอ โดยต้องมีเวชภัณฑ์และยาพื้นฐาน อย่างน้อย 29 รายการ เช่น ปรอทวัดไข้ แอลกอฮอล์เช็ดแผล ยาแก้แพ้ ยาบรรเทาปวดลดไข้ เป็นต้น สําหรับนายจ้างที่ไม่ปฏิบัติตามกฎหมายจะมีความผิด โดยมีอัตราโทษจําคุกไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ
อธิบดีกสร. กล่าวต่อว่า กสร.จึงขอให้นายจ้างปฏิบัติให้ถูกต้องตามกฎหมาย หากมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 หรือสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-รมว.ศธ.เยือนญี่ปุ่น
วันอังคารที่ 17 เมษายน 2561
รมว.ศธ.เยือนญี่ปุ่น
รมว.ศึกษาธิการ "นพ.ธีระเกียรติ เจริญเศรษฐศิลป์" เข้าพบนาย Yoshimasa Hayashi รมว.ศึกษาธิการ วัฒนธรรม กีฬา วิทยาศาสตร์ และเทคโนโลยี ที่กระทรวงศึกษาธิการฯ กรุงโตเกียวประเทศญี่ปุ่น เพื่อส่งเสริมความร่วมมือด้านการศึกษา
รมว.ศึกษาธิการ "นพ.ธีระเกียรติ เจริญเศรษฐศิลป์" เข้าพบนายYoshimasa Hayashiรมว.ศึกษาธิการ วัฒนธรรม กีฬา วิทยาศาสตร์ และเทคโนโลยีที่กระทรวงศึกษาธิการฯ กรุงโตเกียวประเทศญี่ปุ่น เพื่อส่งเสริมความร่วมมือด้านการศึกษา พร้อมทั้งเชิญชวนให้สถาบันการศึกษาที่มีศักยภาพสูงของญี่ปุ่นไปเปิดสาขาในประเทศไทยมากขึ้น โดยเฉพาะในพื้นที่EEC
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ และคณะ ประกอบด้วยนางวัฒนาพร ระงับทุกข์ รองปลัดกระทรวงศึกษาธิการ และ น.ส.นงศิลินี โมสิกะ ผู้อํานวยการสํานักความสัมพันธ์ต่างประเทศ สํานักงานปลัดกระทรวงศึกษาธิการ ได้เข้าพบนายYoshimasa Hayashiรัฐมนตรีว่าการกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยีเมื่อวันที่11เมษายน 2561 ณ กระทรวงศึกษาธิการฯ กรุงโตเกียว ประเทศญี่ปุ่น
รมว.ศึกษาธิการของไทยได้กล่าวขอบคุณ รมว.ศึกษาธิการฯ ญี่ปุ่น ที่ให้การต้อนรับ และกล่าวถึงวัตถุประสงค์ของการเยือนญี่ปุ่นครั้งนี้ว่า​ เพื่อส่งเสริมความร่วมมือด้านการศึกษา โดยขอเชิญชวนให้สถาบันการศึกษาที่มีศักยภาพสูงของญี่ปุ่นไปเปิดสาขาในประเทศไทย รวมทั้งได้รับคําเชิญจากประธานสภาจังหวัดฟุกุโอกะให้ไปเยือนฟุกุโอกะ เพื่อเสริมสร้างสัมพันธภาพที่มีมาอย่างยาวนาน
รมว.ศึกษาธิการของไทย ได้กล่าวชมเชยประเทศญี่ปุ่นที่มีผลการประเมินผลนักเรียนร่วมกับนานาชาติ หรือPISAเป็นอันดับที่ 2 ของโลกด้านวิทยาศาสตร์ ประเทศไทยยังต้องการความช่วยเหลือจากประเทศญี่ปุ่นในการพัฒนาด้านการศึกษา ในขณะนี้ได้มีกฎหมายพิเศษเพื่อส่งเสริมให้สถาบันอุดมศึกษาที่มีศักยภาพสูงจากต่างประเทศมาเปิดสาขาในประเทศไทย โดยเฉพาะในพื้นที่ระเบียงเศรษฐกิจพิเศษภาคตะวันออก (EEC) และยังมีมาตรการภาษีเพื่อส่งเสริมการจัดตั้งสถาบันอุดมศึกษาที่มีศักยภาพให้ได้รับสิทธิประโยชน์ทางภาษีในลักษณะเดียวกันกับสถาบันการศึกษาในประเทศ ซึ่งหากเป็นสถาบันในระดับวิทยาลัย รัฐมนตรีว่าการกระทรวงศึกษาธิการสามารถอนุญาตได้ทันที
ทั้งนี้รมว.ศึกษาธิการของไทย ได้ขอให้ทางฝ่ายญี่ปุ่นพิจารณาการเปิดKOSEN(National institute of Technology) ในไทย ซึ่งขณะนี้มีมหาวิทยาลัยCarnegie Mellonสหรัฐอเมริกา ได้มาเปิดสาขาในไทยแล้ว และมีมหาวิทยาลัยจากไต้หวันและจีนที่แสดงความสนใจที่จะมาเปิดสาขาในไทย
รมว.ศึกษาธิการฯ ญี่ปุ่นได้แสดงความสนใจในเรื่องนี้ และกล่าวว่ามีบริษัทญี่ปุ่นจํานวนมากตั้งอยู่ในเขตEECของไทย สําหรับKOSENก็มีสํานักงานอยู่ที่กระทรวงศึกษาธิการของไทยแล้ว บริษัทของญี่ปุ่นต่างก็มีประสบการณ์กับKOSENเป็นอย่างดี และยินดีให้ความร่วมมือกับประเทศไทยในทุกๆด้าน โดยส่วนตัวแล้วมีความผูกพันกับประเทศไทย เนื่องจากในอดีตเคยเป็นนักธุรกิจที่ติดต่อกับไทยมาก่อนที่จะเข้ารับตําแหน่งทางการเมือง
ก่อนเดินทางกลับรมว.ศึกษาธิการของไทย ได้เรียนเชิญรมว.ศึกษาธิการฯ ญี่ปุ่น ได้เดินทางไปเยือนไทยในโอกาสที่เหมาะสมต่อไป
Written byนงศิลินี โมสิกะ
Photo Creditนงศิลินี โมสิกะ
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่ตรวจเยี่ยมศูนย์ดิจิทัลชุมชน และเน็ตประชารัฐ จ.ชัยภูมิ
วันอังคารที่ 8 พฤษภาคม 2561
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่ตรวจเยี่ยมศูนย์ดิจิทัลชุมชน และเน็ตประชารัฐ จ.ชัยภูมิ
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่ตรวจเยี่ยมศูนย์ดิจิทัลชุมชน และเน็ตประชารัฐ จ.ชัยภูมิ
ในวันจันทร์ที่ ๗ พฤษภาคม ๒๕๖๑ เวลา ๐๙.๓๐ น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมการดําเนินงานศูนย์ดิจิทัลชุมชนอําเภอจตุรัส โดยมีนายณรงค์ วุ่นซิ้ว ผู้ว่าราชการจังหวัดชัยภูมิ คณะผู้บริหารกระทรวงดิจิทัลเพื่อเศรษฐกิจและสังคม หัวหน้าส่วนราชการในจังหวัดชัยภูมิ และประชาชนในพื้นที่ ให้การต้อนรับ ณ ที่ว่าการอําเภอจตุรัส ตําบลบ้านกอก อําเภอจตุรัส จังหวัดชัยภูมิ
ต่อจากนั้นเวลา ๑๐.๑๐ น. รองนายกรัฐมนตรีและรัฐมนตรีว่าการกระทรวงยุติธรรม และคณะ เยี่ยมชมจุดเน็ตประชารัฐ ณ บ้านปากคันฉู ตําบลลุ่มลําชี อําเภอบ้านเขว้า จังหวัดชัยภูมิ
เวลา ๑๐.๔๕ น. รองนายกรัฐมนตรีและรัฐมนตรีว่าการกระทรวงยุติธรรม ได้กล่าวถึงความสําเร็จโครงการเน็ตประชารัฐ ๒๔,๗๐๐ หมู่บ้าน และการขยายผลการใช้ประโยชน์เน็ตประชารัฐ" และเยี่ยมชมดูงานโครงการไทยนิยมยั่งยืน โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และประชาชนในพื้นที่ให้การต้อนรับ ณ บึงละหาน อําเภอจตุรัส จังหวัดชัยภูมิ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า รัฐบาลมีเจตนารมณ์อย่างแน่วแน่ในการสร้างความเท่าเทียมให้เกิดขึ้นในสังคม ผ่านการบูรณาการงานร่วมกับหน่วยงานที่เกี่ยวข้องในทุกๆ ด้าน อาทิ กระทรวงยุติธรรม กระทรวงมหาดไทย กระทรวงศึกษาธิการ และกระทรวงดิจิทัลเพื่อเศรษฐกิจและสังคม เป็นต้น เพื่อวางรากฐานในการลดความเหลื่อมล้ํา และสร้างคุณภาพชีวิตให้กับประชาชนทั่วทั้งประเทศ โดยการดําเนินโครงการเน็ตประชารัฐ ถือเป็นส่วนหนึ่งที่จะทําให้ประชาชนเข้าถึงงานบริการของภาครัฐอย่างเท่าเทียม และเป็นการสร้างฐานความเชื่อมั่นให้กับนักลงทุนชาวต่างชาติ อันจะส่งผลให้การขับเคลื่อนนโยบายในการพัฒนาประเทศมีความมั่นคง และยั่งยืนต่อไป
ในการนี้ รองนายกรัฐมนตรีและรัฐมนตรีว่าการกระทรวงยุติธรรม ได้มอบพันธุ์มะพร้าวน้ําหอมให้แก่ผู้แทนกลุ่มเกษตรกรบึงละหาน จํานวน ๑๐ ราย พร้อมทั้งปลูกมะพร้าวพันธุ์น้ําหอมไว้ด้วย
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อ COVID-19 ณ วัดราชบพิธสถิตมหาสีมารามราชวรวิหาร [กระทรวงวัฒนธรรม]
วันพฤหัสบดีที่ 23 เมษายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อ COVID-19 ณ วัดราชบพิธสถิตมหาสีมารามราชวรวิหาร [กระทรวงวัฒนธรรม]
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อ COVID-19 ณ วัดราชบพิธสถิตมหาสีมารามราชวรวิหาร
วันที่ ๒๓ เมษายน ๒๕๖๓ เวลา ๐๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กราบสักการะสมเด็จพระมหาวีรวงศ์ (สุชิน อคฺคชิโน) ผู้ช่วยเจ้าอาวาสวัดราชบพิธสถิตมหาสีมารามราชวรวิหาร และเลขานุการสมเด็จพระสังฆราช พร้อมทั้งเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้ นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ณ วัดราชบพิธสถิตมหาสีมารามราชวรวิหาร เขตพระนคร กรุงเทพฯ โดยมี นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม และภาคีเครือข่ายด้านวัฒนธรรม เข้าร่วม
รัฐบาลไทย-ข่าวทำเนียบรัฐบาล-ประกันสังคม ตอบคำถาม เรื่อง การลดอัตราเงินสมทบและขยายเวลาการนำส่งเงินสมทบ [กระทรวงแรงงาน]
วันเสาร์ที่ 11 เมษายน 2563
ประกันสังคม ตอบคําถาม เรื่อง การลดอัตราเงินสมทบและขยายเวลาการนําส่งเงินสมทบ [กระทรวงแรงงาน]
ประกันสังคม ตอบคําถาม เรื่อง การลดอัตราเงินสมทบและขยายเวลาการนําส่งเงินสมทบ
ตามมติคณะรัฐมนตรี เมื่อวันที่ 24 มี.ค.63 และวันที่ 31 มี.ค.63 ได้มีมติออกมาตรการช่วยเหลือนายจ้าง ลูกจ้าง ผู้ประกันตน ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในเรื่องของการลดอัตราเงินสมทบและขยายเวลาการนําส่งเงินสมทบ ซึ่งมีประเด็นคําถามจากนายจ้าง ผู้ประกันตนสอบถามเข้ามาจํานวนมาก สํานักงานประกันสังคมจึงได้ดําเนินการรวบรวมเพื่อตอบคําถาม เพื่อทําความเข้าใจแก่ นายจ้าง ผู้ประกันตนมาตรา 33 และมาตรา 39 (ตามภาพ) ทั้งนี้ หากมีข้อสงสัย สามารถสอบถาม ที่หน้าเว็บไซต์ www.sso.go.th ผ่านช่องทาง E-mail : info @sso1506.com Webboard (กระดานสนทนา) Live Chat รวมทั้ง Facebook.com/ssofanpage สํานักงานประกันสังคมกระทรวงแรงงาน
ศูนย์สารนิเทศ สํานักงานประกันสังคม กระทรวงแรงงาน